Under Takelot II, farao av det samtidige 23. dynasti og som styrte over en adskilt del i Midtre og Øvre Egypt, ble det opprør blant presteskapet i Teben i 839 f.Kr., men det ble slått nådeløst ned. Noen år senere blusset opprøret opp igjen, og det tok ytterligere en tiårsperiode før det roet seg. Ved Takelots IIs død oppsto det en forvirrende og urolig tid hvor sønnene kjempet om den ledige tronen. Den yngste erklærte seg som Shoshenq III, og kom til å regjere i hele 53 år. Han eldre bror Osorkon IV ble 20 år senere omtalt som yppersteprest av Teben.